ཕ་དྲིན་ཅན་བླ་མའི་ཞབས་ལ་འདུད།།ཀྱེ་གསོན་དང་རྣམ་དཔྱོད་ལྡན་པ་དག།ཁྱེད་ཚེ་འདིའི་བདེ་ལ་མ་ཆགས་པར།།བདེ་འདོད་ན་དམ་པའི་ལྷ་ཆོས་མཛོད།།རྟེན་དལ་འབྱོར་ཡིད་བཞིན་ནོར་ལས
དཀོན།།འཇིག་སླ་བ་ཆུ་ཡི་ཆུ་བུར་འདྲ།།དགྲ་འཆི་བདག་གཤིན་རྗེའི་བསུམ་དེ།།དུས་དེ་རིང་མི་འོང་གདེང་ཚད་མེད།།དོན་དེ་ཕྱིར་ད་ལྟ་ནས་བཟུང་སྟེ།།དུས་གཏན་གྱི་སྒྱིད་མགོ་ཚུགས་ན་ལེགས།།གནས་ཁམས་གསུམ
འཁོར་བའི་བདེ་འབྱོར་ལ།།སྔར་མ་མྱོང་བྱ་བ་ཅུང་ཟད་མེད།།ད་སོམས་ཤིག་སྙིང་པོ་ཅི་ཞིག་འདུག།ལར་སྤྱད་ཅིང་ཞེ་ན་ཆགས་ཇི་ཆེར་འཕེལ།།དབྱར་ཚབས་གདུང་ནས་སྐོམ་པའི་མི།།དཔེ་ལན་ཚྭའི་ཆུ་ལ་བཏུང་བ་བཞིན།།།
སྔོན་ཐོག་མ་མེད་ནས་ད་ལྷའི་བར།།རང་བདེ་འདོད་ཆོས་ལས་ཕྱིར་ཕྱོགས་ཏེ།།བློ་རྨོངས་པས་སྡུག་བསྔལ་རྒྱུ་ལ་རྔམས།།སྡུག་ཡོད་དགུ་མྱོང་ཡང་སུན་དུས་མེད།།རང་གཅེས་འཛིན་གདོན་གྱིས་བརླམས་གྱུར་ཏེ།།སྦྲང་བྱེ
ལེབ་མར་མེའི་འོད་ལ་བཞིན།།ཡིད་སྒྱིད་འདོད་རྒྱུ་ཡིས་ཀུན་ཏུ་ཕུང་།།ཨཱ་ཙ་མ་རང་ལ་སྙིང་རྗེར་ལྟོས།།ཆོས་དགེ་ལས་བདེ་བ་ཁོ་ན་དང་།།རྒྱུ་ཆོས་མིན་སྡིག་ལས་སྡུག་བསྔལ་འབྱུང་།།ལས་དགེ་སྡིག་འབྲས་བུ་མི་འཆོལ་
ཕྱིར།།བདེ་འདོད་ན་དམ་ཆོས་ཁོ་ན་མཛོད།།སྲོག་མི་བརྟན་རླུང་ནང་མར་མེ་བཞིན།།ནོར་ལོངས་སྤྱོད་ཀིམྤའི་འབྲས་བུ་དང་།།གཉེན་མཛའ་བཤེས་ཚོང་འདུས་མགྲོན་དང་མཚུངས།།དོན་དེ་ཕྱིར་གང་ལའང་ཆགས་རིན་མེད།།།

་སྙིང་ནས་ལྷ་ཆོས་བྱེད་འདོད་ན།།དུས་ཐོག་མར་དགྲ་ཟུན་ཤན་འབྱེད་དགོས།།ཚེ་འདི་སྣང་ཕུན་ཚོགས་དོན་གཉེར་བའི།།བློ་འདི་ལས་བར་ཆད་ཆེ་བ་མེད།།འདི་དགྲ་ཡི་གཙོ་བོར་མ་བལྟས་ན།།ཆོས་གང་བྱས་ལམ་དུ་འགྲོ་མི
སྲིད།།དོན་དེ་ཕྱིར་དལ་འབྱོར་རྙེད་དཀའ་དང་།།ཚེ་ལོང་མེད་བསམས་པས་དགྲ་དེ་གཞོམ།།གནས་འཇིགས་རུང་ངན་སོང་སྡུག་བསྔལ་ཆེ།།ལན་ཡང་ཡང་དྲན་པས་རྒྱུད་བསྐུལ་ཏེ།།སྐྱབས་དཀོན་མཆོག་གསུམ་ལ་བློ་གཏད
ནསལས་རྒྱུ་འབྲས་འདོར་ལེན་ཚུལ་བཞིན་བྱ།།གནས་འཁོར་བ་སྤྱི་དང་བྱེ་བྲག་གི།མཚང་ངན་པའི་ཉེས་དམིགས་ཀུན་བསམས་ཏེ།།རྒྱུད་ངེས་འབྱུང་དྲག་པོས་རབ་བསྐུལ་ནས།།སེམས་ཐར་པའི་ལམ་དུ་ཁ་ལོ་བསྒྱུར།།
ཕྱི་ཐོས་པས་སྒྲོ་འདོགས་ལེགས་བཅད་ནས།།ནང་བསླབ་གསུམ་ཐེམ་སྐས་རབ་འཛེགས་ཏེ།།མཆོག་ངེས་ལེགས་དམ་པའི་ཁང་བཟང་དུ།།དུས་རིང་མིན་བགྲོད་པ་མདུན་མའི་རྩེ།།མ་མཁའ་མཉམ་འགྲོ་བ་མ་ལུས་པ།།བདག
དྲིན་གྱིས་བསྐྱངས་པའི་ཚུལ་བསམས་ནས།།བྱམས་སྙིང་རྗེས་དྲངས་པའི་སེམས་བསྐྱེད་དེ།།དོན་ཕན་བདེ་འབའ་ཞིག་སྙིང་དབུས་བཅང་།།གཞི་འཁོར་འདས་ཆོས་རྣམས་མ་ལུས་པ།།འ་དང་རྨི་ལམ་ཉམས་སུ་མྱོང་བ་བཞིན།།ཕར
རྟོག་པས་བཏགས་པ་ཙམ་དུ་ཟད།།དོན་བདེན་པར་འཛིན་པ་ཙམ་སྟེ་ཞོག།སྔོན་ཐོག་མ་མེད་ནས་སྙིང་དབུས་སུ།།རང་གཅེས་འཛིན་གདོན་འདི་ཚང་བཅས་ནས།།ཐབས་སྣ་དགུས་རང་དོན་བསྒྲུབས་བསྒྲུབས་ཀྱང་།།དུས་ད་སྔ

རྡུལ་ཕྲན་ཙམ་མ་གྲུབ།།ད་ཕུང་བྱེད་འགོང་པོའི་མཚང་བརྡོལ་ཏེ།།མ་འགྲོ་ཀུན་གཅེས་པར་འཛིན་པའི་བློས།།དུས་འཕྲལ་ཡུན་ཀུན་ཏུ་གཞན་ཕན་གྱི།།སེམས་བཟང་པོའི་ཡིད་དམ་ཅིས་མི་བྱེད།།གཞི
མངོན་མཐོའི་རྩ་བ་ཚུལ་ཁྲིམས་ཏེ།།ལམ་ཐར་པའི་སྲོག་ཤིང་ཤེས་རབ་དང་།།མཆོག་ཀུན་མཁྱེན་ས་བོན་བྱང་ཆུབ་སེམས།།འདི་ཉམས་ལེན་མཐིལ་དུ་གཟུང་བར་འཚལ།།དགེ་འདིས་མཚོན་རྣམ་དཀར་ཇི་སྙེད་པས།།མ་འགྲོ
ཀུན་འཇིགས་རུང་སྲིད་མཚོ་ལས།།ལམ་ཐབས་ཤེས་ཟུང་འབྲེལ་གྲུ་རྫིངས་ཀྱིས།།མཆོག་སྐུ་གསུམ་གླིང་དུ་ཕྱིན་གྱུར་ཅིག།ཅེས་པ་འདྲི་ཡང་ཆོས་གཟུགས་སྙོམས་ལས་པ་དབྱངས་ཅན་དགའ་བའི་བློ་གྲོས་ཀྱིས་སྐྱོ་ཚིག་ཏུ་སྨྲས
པའོ།།།།